ኢትዮጵያ ከስደት ተመላሽ ዜጎቿን በዘላቂነት ለማቋቋም እየሰራች ነው
ኢትዮጵያ ከስደት ተመላሽ ዜጎቿን ችግሮች ለመፍታትና በዘላቂነት ለማቋቋም እየሰራች መሆኑን የስደትና ከስደት ተመላሾች ኮሚሽን አስታውቋል፡፡ከስደት ተመላሽ ዜጎችን በዘላቂነት ማቋቋም የሚያስችል ሃገራዊ የውይይት መድረክ በመካሄድ ላይ ነው፡፡የስደትና ከስደት ተመላሾች ኮሚሽን ምክትል ኮሚሽነር አቶ ኢዮብ አወቀ በመድረኩ ላይ እንደገለጹት ኢትዮጵያ ስደተኞችን በተመለከተ የተሻለ ስራ ማከናወን የሚያስችላትን የህግ ማዕቀፍ እያዘጋጀች ነው፡፡በተለያዩ ሃገራት በስደት የቆዩ ኢትዮጵያዊያንን በዘላቂነት ለማቋቋም ከተለያዩ አካላት ጋር በጋራ እየሰሩ መሆኑንም ምክትል ኮሚሽነሩ ጠቁመዋል፡፡ የስልጠና እና መሰል ድጋፎችም እየተደረገላቸው እንደሚገኝም አስረድተዋል፡፡የአውሮፓ ህብረት ይህን ፕሮጀክት ለመደገፍ የ15 ሚሊየን የአሜሪካ ዶላር በጀት መመደቡን የህብረቱ ተወካይ ሳብሪያ ባዛሚላ በመድረኩ ገልጸዋል፡፡ኢትዮጵያ በስደተኞች አያያዟ በዓለም አቀፍ ደረጃ በአርአያነት የምትጠቀስ አገር መሆኗን አያይዘው ጠቁመዋል፡፡ህብረቱ ከስደት ተመላሾችን የማቋቋም ሥራ ድጋፉን አጠናክሮ ይቀጥላልም ብለዋል፡፡ 